JohanHeinsen/ENO huggingface dataset:
Lolland-Falsters Stifts-Tidende, 1838-08-03
Efterat Trykkefrihedsselskabet havde foretaget flere forgiæves Forsøg for at hindre Udgivelsen af en dansk Oversættelse af Poul de Kocks Romaner, har nu Formanden, efter Skriftcommitteens Opfordring i dansk Folkeblad, i en motiveret Advarsel til Forældre og Opdragere, advaret mod Kjøbet af disse Oversættelser, der udgives af en Høst Sørensen, i det han nemlig gjør opmærksom paa, at den nu udkomne Roman Henry Blemont eller Hanreyen, er af en afgjort usædelig Tendents. Fiskeriet heromkring, hedder det i en Skrivelse fra Jslands Vesteramt, kan i det Hele siges at være mislykket. Foraarsveirliget var vel i Først Basningen smukt og godt men forandredes snart, og længe har her nu hersket idelige Storme med Kulde, Sneefog, Frost eller Slud, hvilket man tilskriver den til Landets vestlige og nordlige Kyster fra Grønland komne Polar-Jis, hvis uhyre Masse saa tidt forværrer det islandske Klima. Almuens Udsigter ere her saaledes meget sørgelige, saavel ved Søekanten (hvor den meest lever af Fiskerie) som oppe i Landet, hvor Qvæg- og Faare=Avlen meere drives.
Lolland-Falsters Stifts-Tidende, 1838-08-03
Fra Rom skrives. Thorvaldsen har ved Jndpakning af Kunstsager lidt et Tab, idet Mynter af 2000 Scuddis Værdie ere berøvede ham. Denne ubehagelige Hændelse har saaledes forandret hans Stemning, at han nu har opgivet alle Reisetanker og har besluttet ikke at forlade Rom i dette Aar. Øievidner, som have seet den Jilfærdighed, hvormed hans Jndpakning er skeet, ville haabe, at man ved Udpakningen vil gjenfinde de formeentlig stiaalne Mynter, idet den store Kunstners Aandsfraværelse (Zerstreutheit) gjør en Feiltagelse let mulig.
Lolland-Falsters Stifts-Tidende, 1838-08-03
Hs. Kongelige Høihed Prinds Christian Frederik med høie Gemalinde Prindsesse Caroline Amalie, ere den 19de Juli om Aftenen ankomne til Berlin. - Med Undtagelse af en temmelig ubehagelig Overfart til Warnemunde, har Reisen været heldig. – Efter 3 a 4 Dages Ophold i Berlin, agte de høie Reisende at fortsætte Reisen over Potsdam og Dessau til Leipzig.
Lolland-Falsters Stifts-Tidende, 1838-08-03
Det er tidligere meddeelt, at Hans Majestæt, paa Cancelliets derom nedlagte allerunderdanigste Forestilling under 24de Januar dette Aar allernaadigst har bifaldet, at af de i Anordningen af 24de October f. A. 5 1 ommeldte borgerlige Raadmænd maae i Kjøbstæderne Helsingør, Odense, Aarhuus og Randers vælges 2de og i Roeskilde, Ribe, Fredericia og Colding 1. J Overeensstemmelse med denne allerhøieste Resolution have saadanne Valg fundet Sted i Roeskilde, Colding, Helsingør, Fredericia, Aarhuus og Ribe, og ere de skeete Valg. der i Roeskilde faldt paa Tiendecommissair G. Fritz, i Colding paa Kjøbmand M. S. Grunnet, i Helsingør paa Capt. ved Byens borgerlige Artilleri, Kjøbmand S. A. Gradmann og Brygger og Brændeviinsbrænder, samt Oldermand for Helsingørs Færge lang, Did. B. N. Lund, i Fredericia paa entlediget Sognepræst J. Schierning, i Aarhuus paa Tobaksfabriqueur, Cand. jur. Th. Funder og Kjøbmand Søegaard, og i Ribe paa Kjøbmand Chr. Gjørt, paa Cancelliets derom, efterhaanden som Jndberetning om de foregaaende Valg indløb, nedlagte allerunderdanigste Forestillinger, allernaadigst blevne approberede for den i Anordningen bestemte Tid. (Coll. Tid.)¬
Lolland-Falsters Stifts-Tidende, 1838-08-03
J Fædrelandet findes en Afhandling, der gaaer, ud paa at vise det Retfærdige i at de, der hensættes i Varetægtsarrest holdes til Arbeide hvorved de ikke alene kunne fortjene det nødvendige til deres egen Underholdning men og understøtte deres Familier. Forfatteren gjør nemlig opmærksom paa, at Staten, ved at forhindre den Anholdte fra at arbeide, føier endnu et andet Onde til Frihedens Tab, nemlig det at erhverve sig det fornødne Udkomme, og det bliver derfor Statens, og ikke den Arresteredes Pligt at bære de derved foranledigede Omkostninger. Som bekjendt følges hos os det modsatte Princip. Ved at omtale Følgerne af dette Princip bemærker Forfatteren meget rigtigt: "Staten, som i den udøvende Retfærdigheds legitime Nødvendig heds Navn kræver Arrest for Dom, maa den ikke alt for ofte beklage den uundgaaelige Nødvendighed af at udstrække Virkningen af Detentionen til den Deteneredes Familie? Hvorofte møder ikke Retfærdigheden i den Anholdte Arbeideren, som fortjente Brødet til sin Familie, Bør det samme Slag, som lukker Indgangen til den frie Jndustries Værksted, berøve ham alle Arbeidets Hielpekilder og saaledes tilintetgjøre Haabet om endnu at kunne yde hans Kone og Børn nogen Husvalelse i deres Nød, Man kommer saaledes, uden at tænke derpaa, til at udbrede Elendighed i det borgerlige Selskab, medens man alene troede at tolerere Ørkesløshed i Detentionsfængslet."
Lolland-Falsters Stifts-Tidende, 1838-08-03
Efter Forlydende have nogle Store forenet sig om, i Kjøbenhavn at etablere et Sildefiskerie i det Store. Denne Entreprise, – hvor ubehagelig den maaskee end kan blive for enkelte Kystbeboere, synes ikke at være en uheldig Speculation. Vi forbeholde os at meddeele det nærmere om denne Sag, - der vistnok ikke er saa aldeles uvigtig, – naar vi have indhentet paalidelige Oplysninger.
Lolland-Falsters Stifts-Tidende, 1838-08-03
(Den Frisindede.)
Lolland-Falsters Stifts-Tidende, 1838-08-03
Hovedstadens vel rigeste Privatmand, Plantage eier Mac-Eway, er i disse Dage afgaaet ved Døden. Hans efterladte Formue antages at udgjøre to Millioner Rigsbankdaler. (Hels. Av.)
Lolland-Falsters Stifts-Tidende, 1838-08-03
Den yndede, forhenværende kongelige Skuespillerinde Mad Liebe, er død igaar Morges 55 Aar gammel.
Lolland-Falsters Stifts-Tidende, 1838-08-03
Nykjøbing. Af de tidligere heri Avisen omtalte danske Kunstpenne er nu et Parti kommen til Forhandling heri Byen hos Bog= og Papirhandler Berggreen. Pennene anbefale sig vel ikke ved deres Udvortes, men da det først er ved Brugen man overbevises om deres Hensigtsmæssighed, maae vi overlade til enhver efter anstillet Forsøg at fælde Dom over dem.
Lolland-Falsters Stifts-Tidende, 1838-08-03
Reisende fra den 25de Juli til den 1ste August 1838. Fra Gaabense til Vordingborg. Med Personposten; Cand. Olsen. Med Dagvognen, Fuldmægtig Lützhøfft; Hr. Kragh; Cancellist Qvade; Jomfru Hellesen; Copiist Hellesen; Cand. juris Maag; Stud. Troyel; Hr. Kronmann. Udenfor Posterne: Greve af Bille-Brahe med Familie og Følge; Møller Dahl med Familie, Provst Birck med Familie; Hs. Excellence Geheime-Conferentsraad Greve af Hardenberg-Reventlow med Grevinde og Følge; Studenterne Schjødte og Jørgensen; Jnspecteur Kornerup; Biskop over Sjællands Stift Mynster med Frue og 2 Døttre, Greve Schulin. Fra Vordingborg til Gaabense. Med Dagvognen: Bogtrykker Laub; Urtekræmmer Ancker; Dhrr. Skou, Winkelmann, Knudsen, Fasting og Prom; Fuldmægtig Vogelsang; Hr. Elvius; Mad. Andresen. Med Personposten, Sekretair Dahlerup; Frøken Gjerløv; Hr. Langballe. Med Pakkeposten: Sekretair Hansen, Proprietair Bothker; Hr. Mortensen. Udenfor Posterne: Hr. Kroyer, Cancellieraad Aggerup med Familie, Forvalter Hansen og Broder; Provst Kofved-Ancker; Hs. Excellence Greve Moltke; Lieutenant v. Revenberg; Baron Rosenorn Leyn; Jomfruerne Birchholm og Elstner.
Lolland-Falsters Stifts-Tidende, 1838-08-03
Med Dampskibet Frederik den 6te afgik den 29de Juli fra Møen og Falster til Kjøbenhavn: Fabriker Salomonsen; Cand. Lehman; Grev Bille=Brahe; Frøken Løvmand; Jomfruerne Hansen og Tiedemand; Elev Meldal. Om Landsbyskolelærernes afhængige Stilling. Hvor ubehageligt det er for Skolelærerne at disse ere aflagde med saa liden en Jordlod at de ei kunne holde Heste, hvor afhængige de derved ere af Bonden, og hvormeget de trænge til dennes Hjelp, er en, ikke alene af Standen, men af de fleste Andre erkjendt Sandhed. Hvor vanskelig ja undertiden trykkende Skolelærerens Forhold til Bonden, saavel herved, som og derved at Høitidsofferet, saavel som Offeret ved andre Leiligheder er frivilligt, vil være indlysende, og hvorledes den Slette og Lavtænkende heraf benytter sig, derpaa haves mangfoldige Exempler. Faaer et forkjelet Barn en fortjent Rævselse, bliver Barnet mulcteret for Skoleforsømmelse, vil Skolelæreren ei modtage det slette Korn, som Bonden har taget for fra den Sæd han har leveret Herremanden i Tiende og Landgilde; thi ham tør man ei byde uden det bedste, og i mange andre Tilfælde; hedder det i Almindelighed, naturligviis ikkun blandt de Slettænkende: Ja, ja, han skal bie til han faaer Heste og Vogn hos mig igien; eller: Han skal ikke smøre sig paa Offeret han skal faae i Fremtiden o. s. v. For endydermeere at bevise Anførte kan jeg meddele et nyligt passeret, for de Paagjeldende, lidet hædrende, Tilfælde. Først i July Maaned d. A. leverede Bønderne i Skovbye Bye 4 Favne Brænde til Skolelærer Sidenius ibid.; men da dette var afden Beskaffenhed at han ei kunde være tjent med at modtage det, lod han samme syne og bedømme af Commissionens Medlemmer, som fandt at Brændet var af saadan Qvalitet at de burde betale til Sidenius 9 Mk. pr. Favn i Erstatning, eller levere andet og bedre Brænde, hvorimod Sidenius erklærede sig villig at modtage Brændet imod en Godtgjørelse af 1 Rbd. pr. Favn, hvilket da og Bønderne indgik. Foreløbigen bemærkes, at den Mand som havde solgt dem Brændet som saadant, der uden Grund til Klage, kunde leveres til Skolebrænde, tilbagebetalte Bønderne bemeldte 4 Rbd. At Skolelærer Sidenius ei vilde modtage dette maadelige Brænde, deraf fulgte imidlertid, at nogle af de meest formaaende, men forresten slettænkende Bønder, i Byen, fik iblandt Byemændene en Art af Sammensværgelse istandbragt, hvorved de med Mund og Haand forbandt sig til, under en Mulct af 2 Rbd. og 1 Pot Brændeviin, ei at gjøre Skolelærer Sidenius den ringeste Tjeneste af hvad Navn nævnes kunde. Jkkun een Mand, Gaardmand, Rasmus Leire, var fornuftig og rettænkende nok til ei at ville tiltræde dette Forbund. Ja Skovbye Bønder ere endog gaaede saa vidt, at de ved Agenter have søgt at forlede de andre Distriktets Byer til at tiltræde denne hæderlige Forening, hvilket dog ei er lykkedes dem. Jeg offentliggjør dette for at den fortiente Foragt ei skal falde paa alle Distriktets Bønder, og for at mine Medborgere, med mig kan lære at skille Ulven fra Faarene, med mig foragte de der ei vide at agte sig selv.
Lolland-Falsters Stifts-Tidende, 1838-08-03
Skolelærer Sidenius er i den Forfatning at han fra den oeconomiske Side betragtet, kan være ligegyldig herved; men hvor sørgeligt maa det fra den moralske Side betragtet, ei være for en Mand, som i 44 Aar har været Stedets Lærer, der tæller blandt sine Elever næsten alle Distriktets Beboere, og som altid har været ualmindelig elsket og agtet, paa sine gamle Dage at finde en saadan Løn for sin lange Virken. Hvor misligt det ligeledes er med det Skolelærerne tilkommende Offer, derpaa har Skolelærer Sidenius i Sundbye til Pintsdag dette Aar havt et Exempel i det at Kammerraad Grandjean til Wennerslund nemlig til Pintsehøitiden ikkun offrede ham det Halve af det forresten Ubetydelige han ellers pleier at offre, og da man ei kan antage at denne Forringelse i Offeret hidrørte fra forringede Formuesomstændigheder, men derimod efter Formodning blev foranlediget ved en paa den Tid mellem ham og Sidenius forefalden Tvist om noget Kloverfrøe, der ei faldt og umuligt kunde falde ud efter Hr. Kammerraadens Ønske, har han saaledes formeentligen handlet i samme ædle Aand som Skovbye Bønder, Ønskeligt vilde det være om de Deputerede til næste Samling med Kraft og god Villie vilde andrage paa saadanne Forbedringer i Landsbyeskolelærernes Kaar at de bleve istand til at emancipere sig fra slige trykkende Forhold, der uundgaaeligt i mange Tilfælde maa virke fordærvende. Den 1ste August 1838.
Lolland-Falsters Stifts-Tidende, 1838-08-03
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 9 Formiddag.
Lolland-Falsters Stifts-Tidende, 1838-08-03
Bekjendtgjørelser. Udskrivt. Falster Birks Politi Protocol. Aar 1838 den 5te Julii blev Falster Birks Politiret holdet og da foretaget Sagen: Gaardmand Ole Hansen Skou paa sin Datter Ane Margrethe Olsdatters Vegne contra Gaardmand Hans Skomagers Datter Sophie Hansdatter i Øverup. Af Parterne vare alene Gaardmand Hans Skomager af Øverup mødt.
Lolland-Falsters Stifts-Tidende, 1838-08-03
J Sagen blev afsagt følgende Dom
Lolland-Falsters Stifts-Tidende, 1838-08-03
Da der imod Jndklagedes Sophie Hansdatters Benægtelse slet intet Beviis er af Klageren Gaardmand Ole Hansen Skov tilveiebragt for at hun saaledes som i Klagen om meldes, skal have søgt at sætte hans Datter i et slet Rygte med videre, saa vil hun blive aldeles at frifinde og Processens Omkostningerat tilkjende hende hos Klageren. Thi kiendes for Ret: Jndklagede Sophie Hansdatter bør for Klagerens Gaardmand Ole Hansen Skovs Tiltale i denne Sag aldeles fri at være og han betale hende Processens Omkostninger skadesløs. Det Jdømte udredes inden trende Solemærker efter denne Doms lovlige Forkyndelse under Adfærd efter Loven. Pontoppidan.
Lolland-Falsters Stifts-Tidende, 1838-08-03
Politiretten hævet. Pontoppidan Udskrivtens Rigtighed bekræfter. Pontoppidan.
Lolland-Falsters Stifts-Tidende, 1838-08-03
En Sølvvægt med Opstalt og Lodder, ønskes tilkiøbs af Amtsforvalteren i Nykiøbing. Boepæl. Til førstkommende October Flyttetid, er enten for 3 Disciple (med Kost) eller for en lille Familie, en beqvem Boepæl tilleie i en af Byens reelle Gader. Billet bedes aflagt paa dette Blads Contoir Mærket A. Steenkalk. Nybrændt Steenkalk faaes nu til særdeles billige Priser fra Undertegnedes Brænderie her i Nykjøbing. Mertius, Muurmester.
Lolland-Falsters Stifts-Tidende, 1838-08-03
Provstie=Sæderug, aldeles fri for Ukrudt, vil kunde erholdes til medio September naar man desangaaende i Løbet af August Maaned giør Bestillinger hos Fuldmægtig Schou i Nakskov. Aldeles sufficante Kiøbere kunne uden noget Tillæg paa Prisen, erholde Credit til Mortensdag dette Aar.
Lolland-Falsters Stifts-Tidende, 1838-08-03
Torsdagen den 9de d. M., Formiddag Kl. 11 slet, bliver paa Falsters Birks Tinghuus afholdt offentlig Licitation over Jstandsættelsen af bemeldte Tinghuus. Overslag og Conditioner kunne forinden erholdes til Eftersyn paa mit Contoir. Nykjøbing den 2den August 1838. Pontoppidan.
Lolland-Falsters Stifts-Tidende, 1838-08-03
Auction. J Begyndelsen af førstkommende September Maaned bliver paa Falsters Birks Tinghuus ved Nykjøbing afholdt offentlig Auction over Bortfæstningen af en det classenske Fideicommiss tilhørende Bondegaard, beliggende i Horreby Bye, under Corselitze Gods. Gaarden har et Areal af circa 39, Tdr. Land Ager og 16 Tdr. Land Eng, som staaer for Hartkorn 6 Tdr. 3 Fdkr. 3/5 Alb. Bygningerne bestaae af 49 Fag der i indeværende Aar af nyt ere opførte af Eeg forneden og Fyr foroven, samt opmurede med brændte Steen. Med Gaarden følger Besætning af Heste, Vogne m. m. samt al den indavlede Sæd. Om Auctionsconditionerne meddeler undertegnede Godsforvalter paa Forlangende nærmere Underretning. Corselitze den 31te Juli 1838. P. Andersen.
Lolland-Falsters Stifts-Tidende, 1838-08-03
Jndkaldelser.
Lolland-Falsters Stifts-Tidende, 1838-08-03
Ved Proclama af Dags Dato, som vil blive læst inden vedkommende Retter, ere Creditorerne i afgangne Kobbersmed Ditlev Traps Boe her i Byen, indkaldte med 12 Ugers Varsel, til for undertegnede Skifteforvalter at anmelde og beviisliggjøre deres Fordringer. By- og Herredscontoiret i Saxkjøbing, den 22de Juli Ravnkilde.
Lolland-Falsters Stifts-Tidende, 1838-08-03
Ved Proclama, som er læst inden Mariboe Byting og vorder læst inden vedkommende Overret, ere Alle og Enhver, som maatte have Noget at fordre i Procurator og Bogtrykker Jens Christian Larsens, til Skifterettens Behandling, opgivne Boe, her i Byen, indkaldte med 12 Ugers Varsel tilat anmelde og legitimere deres Fordringer, hvilket herved endvidere bekjendtgjøres. Mariboe Skifteret, den 26de Juli 1838. Jørgen Sommer. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-08-05
Lollands Falsters de Tidende. No 99.
Lolland-Falsters Stifts-Tidende, 1838-08-05
Søndagen den 3 August.
Lolland-Falsters Stifts-Tidende, 1838-08-05
Udenlandske Nyheder. England. J Overhuset har biskoppen af Exeter holdt en særdeles hæftig Tale mod Kirkedisciplin Billen, og blev i sin Opposition understøttet af Hertugen af Wellington, hvem det og lykkedes at faae Billen forkastet. Den hellige Mands Tale var, siger en Journal i denne Anledning, det bedste Beviis for Nødvendigheden af Billen. Enkedronningen tager nu til Malta, hvor der alt er leiet Værelser til hende. De engelske Journaler kunne endnu ikke undlade at dadle Ministrenes Forholdsregel ved at tilstaae dem, der ikke i Jrland kunne faae deres Tiende udbetalt af Yderne, en Skadeserstatning, men mene, at man derved har viist Jrlænderne, at de, ved at nægte at betale, kunne nu vente at opnaae enhver af deres Hensigter. Forøvrigt have næsten alle de Talere, som yttrede sig i den nævnte Anledning, været enige i at skildre Jrlands Tilstand, som meget foruroligende. Den engelske Søemagt i Middelhavet er nu betydelig forstærket, og store Forraad af Krigsmaterialer samles paa Malta.
Lolland-Falsters Stifts-Tidende, 1838-08-05
Frankrig. Armeens Utilfredshed med Krigsministeren bliver stedse meere og meere øiensynlig og flere Spor tyde hen paa, at de, med den bestaaende Forfatning Misfornøiede, have forstaaet at vinde Tilhængere i Armeen. Saaledes har man i det 16de Linie-Regiment, som garnisonerede i Paris, opdaget en temmelig udbredt Haandværksforening.
Lolland-Falsters Stifts-Tidende, 1838-08-05
Processen mod de uafhængige Blade fortsættes endnu dagligen, og tjener kun til at udbrede den almindelige Misfornøielse. Fra Africa hører man at Abdel Kader har været uhældig i et Tog mod en uafhængig Stamme, som han vilde undertrykke. Han har ved denne Leilighed lidt et Tab af 400 Mand og hans Armee skal være bleven meget modløs, medens derimod de mod ham fjendtlig findede Stammer atter have faaet nyt Mod. J Paris er man meget i Tvivl om hvad Titel man skal tillægge den Søn, man venter Hertuginden af Orleans vil ned komme med, og for at smigre Pariserne skal det være paatænkt at kalde ham Hertug af Paris. den første af Julidagene er alt feiret, men da Journalerne næsten aldeles ikke omtale den, maa man formode, at Høitidelighederne vel ikke have været meget store. En Forsamling af 4 til 500 Borgere, og Studenter have ligeledes høitideligholdt Aarsdagen for Armand Carrels Begravelse, ved hvilken Leilighed flere Taler bleve holdte.
Lolland-Falsters Stifts-Tidende, 1838-08-05
Spanien. Efterat man i længere Tid havde undret sig over at Espartero intet Skridt har foretaget mod Estella, og man deraf havde draget den Slutning, at han Jntet alvorligt agtede at foretage mod Prætendenten, synes denne Formodning nu og at ville bekræfte sig, da Espartero har indgivet Begjæring om sin Afskeed, da han ikke var frie nok, men fordrede at Alt ved Armeen, selv Be fordringerne, skulde være afhængige af ham. Da Armeen ikke for Tiden kan undvære en Overanfører, og Regjeringen ikke har nogen den kan sætte i Esparteros Sted, er den ved denne Begjæring bleven sat i megen Forlegenhed, og skal have afsendt en Officeer til Overgeneralen for at formaae ham til at vedblive at føre Commandoen. Forøvrigt er Tilstanden i Spanien meget foruroligende, da de forskjellige Partier kun vente paa Leilighed til at styrte hinanden. Velgien. Man venter endnu forgiæves paa Efterretninger og Conferencerne i London, og Journalerne vedblive derfor at debattere Spørgsmaalet om Limburg og Luxemburg fremdeles skal tilhøre, Belgien eller aftrædes til Holland. J Fæstningerne hersker endnu overalt Virksomhed, og Londet er saaledes beredt paa at tilbagedrive ethvert Angreb, hvilket man dog trøster sig med ikke længere paa tænkes af Nogen.
Lolland-Falsters Stifts-Tidende, 1838-08-05
Tydskland. De religiøse Stridigheder i Preussen er nu atter det, der ene beskjæftiger Journalerne, men da de egentlige Forhandlinger drives meget hemmeligt, er det kun Bagateller der meddeles, og hvis Jnteresse bestaaer i, at man deraf seer, at disse Stridigheder i Virkeligheden have havt langt dybere Virkning end man i Førstningen vilde tilstaae. Hverken om de hannoverske eller hessiske Anliggender har man i den senere Tid hørt noget, hvorimod de hannoverske Aviser ene meddeele Efterretninger og Storfyrst Tronfølgeren og de Festligheder der beredes for ham.
Lolland-Falsters Stifts-Tidende, 1838-08-05
Rusland. Jfølge Efterretninger fra England føres Krigen med Tscherkeserne endnu med Uheld for Russerne, og en General Zap skal have lidt flere betydelige Tab. Fra Antwerpen meldes, at Keiser Nicolaus skal have til Hensigt at indtræde i det tydske Forbund som Storhertug af Liefland og Kurland, men denne Efterretning trænger dog endnu meget til Bekræftelse.
Lolland-Falsters Stifts-Tidende, 1838-08-05
Sverrig. "Aftonbladet meddeler en Skrivelse fra en Esqvadron af Borgerskabets Kavallerie til Overstatholderen, hvori Aarsagen til de sidste tumultuariske Optrin angives at være en, især ved Trykkefrihedssagen mod Assessor Krusenstolpe vakt og ved senere tagne Forholdsregler næret, stigende Forbittrelse mod Justitskantzleren (Nerman) og Hofkantzleren (Hartmannsdorff) hvis Forhold som Embedsmænd misbilliges paa det høieste af den offentlige Mening, og hvis Entledigelse, saavidt man har fornummet, vilde være det ufeilbareste Middel til at berolige Gemytterne. Denne Overbeviisning, hedder det videre, have vi anseet os baade forpligtede og beføiede til af udtale, da deels Rygter og Mistydninger søge at give de senere Ugers Tildragelser en fuldkommen falsk Farve, deels Hovedstadens Sikkerhed kan, om den nuværende Spænding vedvarer, virkeligen blive stillet blot. - Vi henstille ærbødigst, om og hvorvidt Hr. Overstatholderen maatte behage i Underdanighed at foredrage Hs. Maj. Kongen denne vor Meddelelse, der udgaaer fra det meest levende Ønske efter at see vore Medborgere, saavel de militaire som de civile, gaae tilbage til samme Fredsommelighed og indbyrdes Enighed, som udmærkede den forløbne Tid af Hs. Majestæts mere end 20-aarige Regjering. - Aftonbladet vil med Sikkerhed vide, at denne Skrivelse skal være forelagt Kongen, derimod vidste det ikke endnu, hvorledes den er bleven optagen.